Lisa 5

Kinnitatud Lääneranna Vallavalitsuse

8. novembri 2023 korraldusega nr 586

**TOETUSE MAKSMISE LEPING nr [\*]**

Käesoleva toetuse maksmise lepingu (edaspidi **Leping**) on sõlminud [\*].[\*]. 2023. a

1. **Lääneranna vald Lääneranna Vallavalitsuse** kaudu, registrikood 77000298, aadress Pärnu maakond, Lääneranna vald, Lihula linn, Jaama tn 1 (edaspidi **Lääneranna Vallavalitsus**), mille esindajana tegutseb vallavanem **[\*]**

ja

1. **[\*],** isikukood/registrikood [\*], aadress [\*] (edaspidi **Toetuse saaja**),

edaspidi Lääneranna Vallavalitsus ja Toetuse saaja üheskoos nimetatud **Pooled** ja igaüks eraldi **Pool**.

**VÕTTES ARVESSE, ET:**

1. Lääneranna Vallavolikogu võttis 18.10.2018. a vastu määruse nr 33 “Lääneranna valla eelarvest mittetulundusühingute, sihtasutuste ja seltsingute mittetulundusliku tegevuse toetamise kord” (edaspidi **Kord**), mille § 1 kohaselt sätestatakse Korraga Lääneranna valla (edaspidi vald) eelarve vahenditest mittetulundusliku tegevuse toetuse (edaspidi toetus) taotlemise, taotluse menetlemise, toetuse eraldamise ja toetuse kasutamise üle järelevalve teostamise kord;
2. Korra § 8 lg 7 kohaselt otsustatakse toetuse andmine vallavalitsuse korraldusega. Lääneranna Vallavalitsus tegi [\*] korralduse nr [\*], mille kohaselt [\*] (edaspidi **Toetus**);
3. Korra § 8 lg 8 p 2 kohaselt sõlmitakse üle 1000 euro suuruse toetuse korral lisaks korraldusele leping;
4. Käesolevaga sõlmivad Lääneranna Vallavalitsus ja Toetuse saaja vastavalt Korra § 8 lg 12 p-le 2 ning §-le 9 Lepingu, millega sätestavad Toetuse maksmise, kasutamise, sh kasutamise dokumenteerimise, samuti tagasinõudmise tingimused, samuti eelnevaga seonduvad Poolte õigused ja kohustused,

**ON POOLED KÄESOLEVAGA KOKKU LEPPINUD ALLJÄRGNEVAS:**

1. **Lepingu ese**
   1. Käesolevas Lepingus sätestatud tingimustel ja korras Lääneranna Vallavalitsus maksab Toetuse saajale Toetuse summas [summa] eurot.
   2. Toetuse saaja kohustub kasutama Toetust [sihtotstarbe kirjeldus].
   3. Toetuse saaja kohustub kasutama Toetust [tähtaeg] jooksul.
   4. Toetuse saaja kohustub võimaldama Lääneranna Vallavalitsusel teostada kontrolli Toetuse kasutamise üle, sh esitama nõuetekohaselt Toetuse kasutamist tõendavad dokumendid.
   5. Pooled juhinduvad Toetuse maksmisel ja kasutamisel käesolevast Lepingust, Korra tingimusest ning kehtivatest õigusaktidest.
2. **Toetuse maksmine**
   1. Lääneranna Vallavalitsus maksab Toetuse Toetuse saaja arveldusarvele 10 päeva jooksul pärast Toetuse saaja poolt allkirjastatud Lepingu Lääneranna Vallavalitsusele tagastamist.
   2. Kui Toetuse saaja ei tagasta Toetuse saaja poolt allkirjastatud Lepingut 10 tööpäeva jooksul arvates Lääneranna Vallavalitsuse poolt Lepingu Toetuse saajale saatmise päevast või Pooled ei jõua Lepingu sõlmimises kokkuleppele, on Lääneranna Vallavalitsusel õigus tunnistada Toetuse saajale Toetuse andmise Korraldus kehtetuks.
3. **Poolte õigused ja kohustused**
   1. Lääneranna Vallavalitsus kohustub tasuma Toetuse saajale kokkulepitud Toetuse.
   2. Toetuse saaja kohustub kasutama Toetust vastavalt käesolevas Lepingus ja Korras sätestatud tingimustele, sh vastavalt kokkulepitud sihtotstarbele ja tähtajale ning täitma mh järgnevaid kohustusi:
      1. järgima Toetuse väljamaksmise Korralduses ja Lepingus sätestatud Toetuse kasutamise tingimusi;
      2. enne Toetusega rahastatava ürituse toimumist esitama vastavasisulise ürituse toimumise kohta teate valla paberlehes ja/või veebikeskkonnas avaldamiseks;
      3. esitama Lääneranna Vallavalitsusele tähtaegselt aruande Toetuse kasutamise kohta;
      4. esitama Lääneranna Vallavalitsuse kirjalikul nõudmisel informatsiooni Toetuse kasutamise kohta;
      5. võimaldama Lääneranna Vallavalitsusel kontrollida aruannete õigsust, Toetuse saamise tingimusteks olevate asjaolude paikapidavust ja Toetuse kasutamise sihipärasust, sh võimaldama juurdepääsu Toetuse kasutamist tõendavatele algdokumentidele;
      6. Toetuse kasutamise tingimuste rikkumisel toetuse Lääneranna Vallavalitsuse kirjaliku nõudmise alusel tagasi maksma.
   3. Toetuse saaja kohustub Lääneranna Vallavalitsust viivitamatult kirjalikult teavitama asjaoludest, mis mõjutavad või võivad mõjutada oluliselt, sh takistada, käesolevast Lepingust ja/või Korrast tulenevate kohustuste täitmist, sh Toetuse sihipärast või tähtaegset kasutamist.
   4. Lääneranna Vallavalitsusel on õigus kontrollida Toetuse kasutamist ning nõuda Toetuse kasutamisega seonduvaid mistahes täiendavaid andmeid ja dokumente.
4. **Teated**
   1. Kõik Lepinguga seotud teated ja muu kommunikatsioon edastatakse eesti keeles kas kirjalikult või e-posti teel, välja arvatud siis, kui Lepingus või seaduses on sätestatud teate kirjalik vorm, millisel juhul tuleb teade edastada vaid selliselt.
   2. Käesolevas Lepingus toodud Poole kontaktisiku ja/või kontaktandmete muutumisest tuleb teist Poolt viivitamatult kirjalikku taasesitamist võimaldavas vormis informeerida.
5. **Vastutus**
   1. Pool vastutab oma Lepingust tulenevate kohustuste mittetäitmise või mittekohase täitmise eest, välja arvatud juhul, kui Lepingu vastav rikkumine on vabandatav. Rikkumine on vabandatav, kui see on põhjustatud vääramatu jõu tõttu ja tingimusel, et Pool, kes vastavale alusele tugineda soovib, rakendab jõupingutusi sellise olukorra vältimiseks ja likvideerimiseks ning tingimusel, et võetakse tarvitusele meetmed Lepingu täitmiseks. Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimise ajal selle asjaoluga arvestaks või seda väldiks või takistavat asjaolu või selle tagajärge ületaks. Kui vääramatu jõu mõju on ajutine, on rikkumine vabandatav üksnes aja vältel, mil vääramatu jõud kohustuse täitmist takistas.
   2. Pool, kes rikub kohustust vääramatu jõu tõttu, on kohustatud teist Poolt vastavast asjaolust viivitamatult teavitama. Pool ei või tugineda vääramatu jõu esinemisele, kui ta ei ole teisele Poolele viivitamatult teatanud vääramatu jõu olukorrast.
6. **Toetuse tagasimaksmine**
   1. Korra alusel antud Toetuse osalise või täies mahus tagasinõudmise otsustab Lääneranna Vallavalitsus.
   2. Lääneranna Vallavalitsusel on õigus nõuda toetuse tagastamist osaliselt või täielikult juhul, kui:
      1. Toetuse saaja on Toetust kasutanud mittesihipäraselt, sh jätnud osaliselt või täielikult Toetuse kasutamata või ei ole tõendanud Toetuse sihipärast kasutamist;
      2. Toetuse saaja on esitanud Toetuse taotlemisel või Toetuse kasutamise aruandes ebaõigeid andmeid, sealhulgas mittetäielikke andmeid;
      3. Toetuse saaja ei ole võimaldanud kontrollida Taotluse sihtpärast kasutamist, sealhulgas keeldunud informatsiooni esitamisest Taotluse sihipärase kasutamise kohta;
      4. Toetuse saaja ei ole tähtaegselt esitanud aruannet Toetuse sihipärase kasutamise kohta;
      5. Toetuse saaja ei ole täitnud käesolevas Lepingus ja/või Korras sätestatud tingimusi.
   3. Lääneranna Vallavalitsus nõuab mittesihipäraselt kasutatud Toetuse tagasi kirjaliku nõude esitamisega Toetuse saajale. Sellisel juhul kohustub Toetuse saaja maksma Lääneranna Vallavalitsusele Toetuse tagasi vastavalt kirjalikus nõudes märgitud tingimustele.
7. **Lepingu jõustumine, muutmine ja lõppemine**
   1. Leping jõustub selle allkirjastamisega mõlema Poole poolt ja kehtib kuni Lepingust tulenevate kohustuste täitmiseni.
   2. Lepingu muutmine ja täiendamine toimub Poolte kirjaliku kokkuleppega, mis vormistatakse Lepingu lisana. Lepingu muudatused ja täiendused, mis moodustavad Lepingu lahutamatu osa, vormistatakse kirjalikult ning need kehtivad üksnes juhul, kui need on allkirjastatud mõlema Poole poolt.
   3. Lääneranna Vallavalitsusel on õigus Leping erakorraliselt kirjaliku avaldusega üles öelda, kui:
      1. Toetuse saaja rikub käesolevas Lepingus ja/või Korras sätestatud nõudeid;
      2. esineb mõni käesolevas Lepingus ja/või Korras sätestatud Toetuse tagasimaksmise alus.
   4. Toetuse saajal on õigus Leping erakorraliselt kirjaliku avaldusega üles öelda, kui Lääneranna Vallavalitsus rikub oluliselt käesolevas Lepingus ja/või Korras sätestatud nõudeid.
   5. Lepingu lõppemisel mistahes alusel on Toetuse saaja kohustatud Lääneranna Vallavalitsusele Toetuse tagasi maksma vastavalt Lepingus sätestatud tingimustele.
   6. Lepingu mistahes alusel lõppemisel või lõpetamisel jäävad Lepingu need sätted, mis oma olemuse tõttu reguleerivad Poolte õigusi ja kohustusi pärast Lepingu lõppemist, kehtima ka pärast Lepingu lõppemist. Eelkõige, kuid mitte ainult, puudutab see Lepingu sätteid, mis reguleerivad Poolte vastutust, konfidentsiaalsuskohustust ja Poolte vaheliste vaidluste lahendamist.
8. **Lõppsätted**
   1. Lepingule kohaldatakse Eesti Vabariigi õigust. Lepingust tulenevad või sellega seotud vaidlused püüavad Pooled lahendada läbirääkimiste teel. Kui vaidlust ei õnnestu lahendada läbirääkimiste teel, on Pooltel õigus pöörduda vaidluse lahendamiseks maakohtusse vastavalt Eesti Vabariigis kehtivatele õigusaktidele.
   2. Lepingut, selle tingimusi ning Lepingu täitmise käigus saadavat informatsiooni teise Poole või Lepingu sisu kohta hoiavad Pooled konfidentsiaalsena. Sellise informatsiooni avaldamine toimub ainult Poolte kirjalikul kokkuleppel.
   3. Leping sisaldab kõiki Lepingu eset puudutavaid Poolte kokkuleppeid ja kõiki Lepingu tingimusi ning asendab alates jõustumisest kõiki Poolte vahel sama Lepingu eseme suhtes varasemalt tehtud mis tahes suulisi ja kirjalikke tahteavaldusi ja kokkuleppeid.
   4. Poolte Lepingust tulenevad õigused ja kohustused lähevad üle ja on siduvad Poolte õigusjärglastele.
   5. Pooled käesolevaga avaldavad ja kinnitavad, et kõik Lepingu sätted on Poolte vahel läbi räägitud ning mõlemal Poolel oli võimalus mõjutada Lepingu sätete sisu. Pooled avaldavad ja kinnitavad, et Lepingust tulenevad Poolte õigused ja kohustused on tasakaalus ning ükski Lepingu säte ei kahjusta ebamõistlikult ühtegi Poolt.
   6. Leping on koostatud ja sõlmitud eesti keeles ühes digitaalselt allkirjastatud eksemplaris.
9. **Poolte andmed:**
   1. Lepingu sõlmimise ajal on Poolte kontaktandmed alljärgnevad:

|  |  |
| --- | --- |
| **Lääneranna Vallavalitsus**  Registrikood: 77000298  Aadress: Jaama tn 1, Lihula, Lääneranna vald  Telefon: + 372 472 4630  E-post: [vallavalitsus@laaneranna.ee](mailto:vallavalitsus@laaneranna.ee)  Arvelduskonto number: [\*]  Kontaktisik: [\*]  E-post: [\*]  Telefon: [\*] | **[\*]**  Isikukood/registrikood: [\*]  Aadress: [\*]  Telefon: [\*]  E-post: [\*]  Arvelduskonto number: [\*] |

**EELTOODU KINNITUSEKS on Pooled oma nõuetekohaselt volitatud esindajate kaudu Lepingu päises märgitud kuupäeval selle allkirjastanud.**

|  |  |
| --- | --- |
| **Lääneranna vald:**  */digitaalselt allkirjastatud/*  [\*] | **Toetuse saaja:**  */digitaalselt allkirjastatud/*  [\*] |